# สันติ์ เทพมณี
สันติ์ เทพมณี (3 กุมภาพันธ์ พ.ศ. 2471 – 7 กรกฎาคม พ.ศ. 2567) อดีตรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช อดีตรองเลขาธิการนายกรัฐมนตรีฝ่ายการเมือง อดีตสมาชิกวุฒิสภาจังหวัดลำพูน และอดีตสมาชิกสภาผู้แทนราษฎรจังหวัดลำพูน 3 สมัย เขาได้รับการกล่าวถึงทางสื่อมวลชนท้องถิ่นว่า "สส.ประตูวัด"อนุ เนินหาด, คุณสันต์ เทพมณี เจ้าของสมญา “สส.ประตูวัด” แห่งจังหวัดลำพูน. มหาวิทยาลัยราชภัฏเชียงใหม่. สำนักหอสมุด, ไทยนิวส์ 50,17810 (27 ธันวาคม 2562) หน้า 5 http://cmruir.cmru.ac.th/handle/123456789/2441

 ประวัติ 
สันติ์ เกิดวันที่ 3 กุมภาพันธ์ พ.ศ. 2471 ที่ตำบลในเมือง อำเภอเมืองลำพูน จังหวัดลำพูน เป็นบุตรนายสุข เทพมณี อดีตนายกเทศมนตรีเมืองลำพูน (2488–2496) กับนางคำนวณ เทพมณี ด้านครอบครัวสมรสกับนางมาลี เทพมณี (สกุลเดิม โนตานนท์)

ชั้นมัธยมศึกษาตอนต้นสำเร็จการศึกษาจากโรงเรียนจักรคำคณาทร จังหวัดลำพูน ชั้นมัธยมปลายจากโรงเรียนวชิราวุธวิทยาลัย ระดับปริญญาตรีทางกฎหมาย และระดับปริญญาโททางรัฐศาสตร์ จากมหาวิทยาลัยธรรมศาสตร์และการเมืองผู้นำท้องถิ่น : ลำพูน

 การทำงาน 
สันติ์ เทพมณี เป็นนักการเมืองท้องถิ่นในจังหวัดลำพูน ได้รับเลือกตั้งเป็นสมาชิกสภาเทศบาลเมืองลำพูน 9 สมัย เคยดำรงตำแหน่งนายกเทศมนตรีเมืองลำพูน 2 สมัย และเป็นสมาชิกสภาจังหวัด 3 สมัย พ.ศ. 2501 — 2512

สันติ์ เทพมณี เคยได้รับเลือกตั้งเป็นสมาชิกสภาผู้แทนราษฎร จังหวัดลำพูน 3 สมัยติดต่อกัน ในการเลือกตั้ง พ.ศ. 2512 สังกัดพรรคสหประชาไทย การเลือกตั้ง พ.ศ. 2518 สังกัดพรรคเกษตรสังคม และการเลือกตั้ง พ.ศ. 2519 สังกัดพรรคประชาธิปัตย์ เคยดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช ในปี พ.ศ. 2518พระบรมราชโองการ ประกาศ แต่งตั้งรัฐมนตรี (จำนวน ๓๐ ราย) แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียงคอลัมน์ส่วนร่วมสังคมไทย โดน นรนิติ เศรษฐบุตร หน้า 8 หนังสือพิมพ์เดลินิวส์ ฉบับที่ 22,506 ประจำวันศุกร์ที่ 27 พฤษภาคม พ.ศ. 2554 ต่อมาได้รับแต่งตั้งเป็นรองเลขาธิการนายกรัฐมนตรีฝ่ายการเมือง ในปี 2519

ต่อมาได้รับเลือกตั้งเป็นสมาชิกวุฒิสภา จังหวัดลำพูน ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 เคยตั้งกระทู้ถามเรื่อง  กรณีการช่วยเหลือการขาดสภาพคล่องของธนาคารกรุงเทพพาณิชยการ  จำกัด  (มหาชน)  (บีบีซี)  และสถาบันการเงินที่ประสบปัญหาทางการเงิน ในปี พ.ศ. 2544บันทึกการประชุมวุฒิสภา                    ครั้งที่  ๒๐  (สมัยสามัญทั่วไป)  เป็นพิเศษ และบทบาทอื่นๆ

ต่อมาในปี พ.ศ. 2551 นายสันติ์ ได้ลงสมัครรับเลือกตั้งนายกองค์การบริหารส่วนจังหวัดลำพูน แต่ไม่ได้รับเลือกตั้ง

 สมาชิกสภาผู้แทนราษฎร 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดลำพูน สังกัดพรรคสหประชาไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดลำพูน สังกัดพรรคเกษตรสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดลำพูน สังกัดพรรคประชาธิปัตย์

 ด้านสังคมและการศาสนา 
สันติ์ มีบทบาททางด้านสังคมโดยเป็นอดีตกรรมการเหล่ากาชาดจังหวัดลำพูน ต่อเนื่อง 32 ปี เป็นประธานชมรมสามล้อจังหวัดลำพูน และนายกสมาคมกีฬาจังหวัดลำพูน นอกจานั้นยังเป็นไวยาวัจกรวัดพระธาตุหริภุญชัยวรมหาวิหาร เป็นนายกยุวพุทธิกสมาคมแห่งประเทศไทย สาขาลำพูน  และเคยได้รับรางวัลบุคคลดีเด่นด้านพระพุทธศาสนา จังหวัดลำพูน ปี 2533

สันติ์ เทพมณี ยังมีบทบาทในการช่วยเหลือสังคมและกิจกรรมต่างๆ หลายครั้ง อาทิ การบริจาคทรัพย์สินให้แก่โรงพยาบาล การให้ทุนการศึกษา การร่วมงานสังคมวัฒนธรรมของจังหวัดลำพูนประชาชนชาวจังหวัดลำพูนร่วมงานประเพณียี่เป็ง ฟังเทศน์มหาชาติ ถวายทานโคมสองหมื่นดวง แด่องค์พระบรมธาตุเจ้าหริภุญชัย ประจำปี ๒๕๕๘ เป็นต้น

 ถึงแก่กรรม 
สันต์ ถึงแก่กรรมเมื่อวันที่ 7 กรกฎาคม พ.ศ. 2567 เวลา 18:25 น. ณ โรงพยาบาลเชียงใหม่ราม อำเภอเมืองเชียงใหม่ จังหวัดเชียงใหม่ ด้วยอาการปอดอักเสบขั้นรุนแรง สิริอายุ 96 ปี 5 เดือน 4 วัน มีพิธีพระราชทานเพลิงศพเมื่อวันที่ 14 กรกฎาคม พ.ศ. 2567 ณ สุสานบ้านหลวย ตำบลในเมือง อำเภอเมืองลำพูน จังหวัดลำพูน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๙, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๓๐, ๔ ธันวาคม ๒๕๔๕